ETA:n sekakomitean päätös N:o 14/2004, annettu 6 päivänä helmikuuta 2004, ETA-sopimuksen liitteen XXI (Tilastot) muuttamisesta



Virallinen lehti nro L 116 , 22/04/2004 s. 0066 - 0067



ETA:n sekakomitean päätös N:o 14/2004, annettu 6 päivänä helmikuuta 2004, ETA-sopimuksen liitteen XXI (Tilastot) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XXI muutettiin 7 päivänä marraskuuta 2003 tehdyllä ETA:n sekakomitean päätöksellä N:o 161/2003(1). (2) Ominaisuuksien määritelmistä, maataloustuoteluettelosta, määritelmäluettelon poikkeuksista ja maatilojen rakennetta koskevien tilastotietojen keruuseen kuuluvista alueista ja tutkimusalueista 24 päivänä marraskuuta 1999 tehty komission päätös 2000/115/EY(2) olisi otettava osaksi sopimusta. (3) Ominaisuuksien määritelmistä, määritelmäluettelon poikkeuksista ja maatilojen rakennetta koskevien tilastotietojen keruuseen kuuluvista alueista ja tutkimusalueista tehdyn päätöksen 2000/115/EY muuttamisesta 24 päivänä heinäkuuta 2002 annettu komission asetus (EY) N:o 1444/2002(3) olisi otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä XXI olevan 23 kohdan (neuvoston asetus (ETY) N:o 571/88) jälkeen kohdat seuraavasti: "23a. 32000 D 0115: komission päätös 2000/115/EY, tehty 24 päivänä marraskuuta 1999, ominaisuuksien määritelmistä, maataloustuoteluettelosta, määritelmäluettelon poikkeuksista ja maatilojen rakennetta koskevien tilastotietojen keruuseen kuuluvista alueista ja tutkimusalueista (EYVL L 38, 12.2.2000, s. 1), sellaisena kuin se on muutettuna seuraavalla: - 32002 R 1444: komission asetus (EY) N:o 1444/2002, annettu 24 päivänä heinäkuuta 2002 (EYVL L 216, 12.8.2002, s. 1). Tätä sopimusta sovellettaessa päätöstä koskevat seuraavat mukautukset: a) Liitteessä I olevan G/05 kohdan I alakohdan d luetelmakohtaa ei sovelleta Norjaan. b) Lisätään liitteessä I olevan H/03 kohdan II alakohtaan luetelmakohta seuraavasti: '4. Tuottamaton metsämaa ja pensaiden peittämät alueet.' c) Lisätään liitteessä I olevan H/02 kohdan II alakohtaan luetelmakohta seuraavasti: 'Lisäksi Norjan osalta ei lueta mukaan seuraavaa: - Tuottamaton metsämaa ja pensaiden peittämät alueet.' d) Liitteessä I olevan J/15 kohdan II alakohdan viimeistä virkettä ei sovelleta Norjaan. e) Liitteessä I olevan L kohdan (Maatilan työvoima) II alakohdan luetteloon 'Tilan maataloustyövoima' lisätään seuraavat: 'Islanti: 16 vuotta Liechtenstein: 16 vuotta Norja: 16 vuotta'" 2 artikla Päätöksen 2000/115/EY ja asetuksen (EY) N:o 1444/2002 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 7 päivänä helmikuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(4). 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 6 päivänä helmikuuta 2004. ETA:n sekakomitean puolesta Puheenjohtaja P. Westerlund (1) EUVL L 41, 12.2.2004, s. 60. (2) EYVL L 38, 12.2.2000, s. 1. (3) EYVL L 216, 12.8.2002, s. 1. (4) Valtiosäännön asettamista vaatimuksista ei ole ilmoitettu.